Tervise- ja tööministri 06.07.2022 käskkiri nr 97 „Töötervishoidu ja -ohutust väärtustava

töökeskkonna arendamine“ toetuse andmise tingimuste 2025. aasta tegevuste kirjelduse ja

eelarve kinnitamine

**2025. aasta eelarve seletuskiri**

Eelarve seletuskirjas toodud summad ja nende jaotus kuluartiklite lõikes on indikatiivsed. Tegevuste ellu viimisel võivad muutuda nii baashinnad, tegevuste mahud kui ka kuluartiklid ulatuses, mis ei lähe vastuollu lisas 1 kirjeldatud tegevustega.

1. **Otsesed kulud 4 258 850 eurot**
   1. **TAT juhtimiskulud 52 000 eurot**

Palgafond sisaldab Tööinspektsiooni EL SF projektijuhi töötasu koormusega 1,0. Kokku sisaldab 2025.aastaks planeeritud palgafond 12 kuu töötasu ning vahendeid võimalikuks palgatõusuks, lisatasudeks ja preemiateks, koos tööandja maksudega.

* 1. **Tööandjaid ja töötajaid toetavad tegevused töökeskkonna edendamiseks 1 290 000 eurot (Tegevus 2.1****)**
     1. **Otsene personalikulu 1 000 000 eurot**

|  |  |  |
| --- | --- | --- |
| Ametikoht | Summa | Selgitus |
| Tööelu portaali projektijuht | 38 000 | ESF TAT raames Tööelu portaali igapäevane haldamine ja arendamine, ESF TAT tegevuste kajastamine Tööinspektsiooni sotsiaalmeedias, Tööinspektsiooni kodulehel ja teistes infokanalites. Kokku on 2025. aastaks planeeritud töötasuks koos tööandja maksudega 38 000 eurot (täistööaja brutotöötasu kuus on 2400 eurot), mis sisaldab 12 kuu töötasu, võimalikku palgatõusu, lisatasusid ja preemiaid. Töökoormus 0,9. |
| Töökeskkonna konsultandid (5) | 209 000 | Tööandjate ja töötajate nõustamiseks töötervishoiu, tööohutuse ja vaimse tervise teemadel. Töökeskkonna alases teavitustegevuses osalemine ja teavitusmaterjalide ettevalmistamine. Kokku on 2025. aastaks planeeritud töötasudeks koos tööandja maksudega 209 000 eurot (täistööaja brutotöötasu kuus on 2400 eurot), mis sisaldab 12 kuu töötasu, võimalikku palgatõusu, lisatasusid ja preemiaid. Töökoormused 1,0. |
| Ennetuse ja teabe osakonna juhataja | 55 000 | Juhtida ja planeerida ennetuse ja teabe osakonna tööd, sh ennetus- ja teavitustegevust ning sellega seotud kommunikatsioonitegevusi. Ennetuse ja teabe osakonna juhataja osalise tööaja (36 tundi 7-päevases ajavahemikus) täistööaja brutotöötasuks on arvestatud 3500 eurot kuus. Kokku on 2025. aastaks planeeritud töötasuks koos tööandja maksudega 55 000 eurot, sisaldab 12 kuu töötasu, võimalikku palgatõusu, lisatasusid ja preemiaid. Töökoormus 0,9. |
| Juhtiv nõustamisjurist | 48 000 | Ennetuse ja teabe tegevuse raames juhtida ja kavandada nõustamisjuristide ja juhtiv nõustamisjuristide (edaspidi ühiselt nõustamisjuristid) tööd vastavalt seatud eesmärkidele koostöös osakonna juhatajaga ning tagada neile pandud ülesannete täitmine, sh koordineerida nõustamisjuristide tööd infotelefonile ja muul viisil laekunud selgitustaotlustele vastamisel, kodanike vastuvõtul, teavitusüritustel ettekannete tegemisel ning hallata kõnekeskuse tööd; jaotada ülesandeid nõustamisjuristide vahel, juhendada neid ülesannete täitmisel ja kontrollida nende täitmist ning anda selgitusi ennetuse ja teabe osakonna juhatajale teenistusülesannete täitmata jätmise korral. Kokku on 2025. aastaks planeeritud töötasuks koos tööandja maksudega 48 000 eurot (täistööaja brutotöötasu kuus on 2800 eurot), sisaldab 12 kuu töötasu, võimalikku palgatõusu, lisatasusid ja preemiaid. |
| Nõustamisjuristid (13) | 444 000 | Anda selgitusi töösuhete nõudeid reguleerivate õigusaktide rakendamise kohta, sh vastata selgitustaotlustele ja teabenõuetele ning esineda  teavitusüritustel ja vajadusel meedias. Kokku on 2025. aastaks töötasudeks koos maksudega planeeritud 444 000 eurot (täistööaja brutotöötasu kuus on 2200 eurot), sisaldab 12 kuu töötasu, võimalikku palgatõusu, lisatasusid ja preemiaid. Kokku 13 nõustamisjuristi (nendest kaks 0,5 ja kaks 0,8 töökoormusega). |
| Kommunikatsioonispetsialist (3) | 105 000 | Tööinspektsiooni meediasuhtluse korraldamine koostöös kommunikatsioonijuhiga, sh sõnumite väljatöötamine, sihtrühmade määratlemine, kriitiliste küsimuste ja nende vastuste ettevalmistamine, kõneisikute ja kanalite valik ning ettevalmistamine; info vahendamine pressiteadete, artiklite, meediapäringutele vastamise, ajakirjanikega otsesuhtluse, sotsiaalmeedia jt TI kommunikatsioonikanalite kaudu; meediakajastuste monitoorimine, vajadusel operatiivne reageerimine. Kokku on 2025. aastaks töötasudeks koos maksudega planeeritud 105 000 eurot (täistööaja brutotöötasu kuus on 2 spetsialistil 2300 eurot ja 1 spetsialistil 2100 eurot), sisaldab 12 kuu töötasu, võimalikku palgatõusu, lisatasusid ja preemiaid. Töökoormus 0,9. |
| Personalipartner | 9000 | Erinevate koolituste ja teavitusürituste läbi viimise korraldamine. Kokku on 2025. aastaks töötasuks koos maksudega planeeritud 9000 eurot (täistööaja brutotöötasu kuus on 2600 eurot), sisaldab 12 kuu töötasu, võimalikku palgatõusu, lisatasusid ja preemiaid. Töökoormus 0,2. |
| Teabekorralduse peaspetsialist | 37 000 | Erinevate koolituste ja teavitusürituste läbi viimise ning trükiste trükkimise korraldamine. Kokku on 2025. aastaks töötasuks koos maksudega planeeritud 37 000 eurot (täistööaja brutotöötasu kuus on 2600 eurot), sisaldab 12 kuu töötasu, võimalikku palgatõusu, lisatasusid ja preemiaid. Töökoormus 0,8. |
| Väliskoostöö peaspetsialist | 9000 | Piiriülene koostöö ja kogemuste vahetamine teiste riikide asutustega (eriti Balti riikidega). Kokku on 2025. aastaks töötasuks koos maksudega planeeritud 9000 eurot (täistööaja brutotöötasu kuus on 2600 eurot), sisaldab 12 kuu töötasu, võimalikku palgatõusu, lisatasusid ja preemiaid. Töökoormus 0,2. |
| Analüüsi nõunik | 37 000 | Ennetuse- ja teavitustegevuse planeerimiseks, kavandamiseks ja sihistamiseks vajaliku teabe ja statistika andmine, lisaks tegevuste läbi viimise kvaliteedi statistiline analüüs. Kokku on 2025. aastaks töötasuks koos maksudega planeeritud 37 000 eurot (täistööaja brutotöötasu kuus on 2600 eurot), sisaldab 12 kuu töötasu, võimalikku palgatõusu, lisatasusid ja preemiaid. Töökoormus 0,8. |

Töötasu arvestamisel oleme võtnud aluseks töötajatega sõlmitud töölepingud ning nende lisad, kus palga määramisel on lähtutud Tööinspektsiooni ametikohtade palgaklassidest.

* + 1. **Sisutegevuse muud kulud 290 000 eurot**
       1. **Teavitus- ja kaasamistegevused 236 800 eurot (tegevus 2.1.1)**

Messid 25 000

Tööinspektsioon osaleb 2025. aastal kuuel väliüritusel/messil, mille jaoks on planeeritud **10 000** eurot. Maksumus on arvestatud eelmise aasta osalustasu ja kulude järgi. Messikulu sisaldab nii osavõtutasu, transporti, nuputamisülesannete, interaktiivse eksponaadi, Tööinspektsiooni kontaktinfo ja sümboolikaga meenete jms kulu, teavituskulu ning vajadusel ka telgi ja muu vajaliku mööbli renti.

Tööinspektsioon osaleb Paides toimuval Arvamusfestivalil, sest seal saavad kokku inimesed riigiasutustest ja vabaühendustest, kultuuritegelased, ettevõtjad, ülikoolid, ajakirjanikud, kodanikud, kes kõik on osa eesti ühisest arutelukultuurist, seega jõuaksime Tööelu teemadega väga paljude erinevate huvigruppide ja inimesteni. Arutelud talletatakse nii pildis kui ka helis, mistõttu on need arvamusfestivali kodulehel ka hilisemalt kättesaadavad ja järelekuulatavad. Seekordsel Arvamusfestivalil osaletakse koos partneritega seetõttu on osalemise kuluks on arvestatud **15 000** eurot, mis sisaldab osalemistasu, lava ehitust, heli- ja valgustustehnikat ning muid vajalikke kulutusi.

Töösuhete-, tööohutuse- ja töötervishoiuteemaliste infohommikute ja ürituste läbiviimine 73 000

2025. aastal jätkatakse töösuhete-, tööohutuse- ja töötervishoiuteemaliste infoürituste korraldamist mikro-, väikese ja keskmise suurusega ettevõtete esindajatele ja töötajatele. Töösuhete-, tööohutuse- ja töötervishoiuteemalisi infoüritusi on kavas läbi viia 12 tk ning need on erinevate valdkondade, teemade või sektorite põhised. 2025 aastal on planeeritud infohommikud korraldada kas kontaktsetena või veebikeskkonnas, maksumus sisaldab nii ruumi ja tehnika rendi, lektorite tasu, toitlustuse ning muid vajalikke kulusid kokku **14 000** eurot.

Lisaks korraldame koos Tööinspektsiooni aastaraamatu esitlusega Tööelu/tööohutuse teemalise näituse. Näituse eksponaadid teavitaksid töökeskkonnas varisevatest ohtudest, juhiksid tähelepanu tööõnnetustele jms. Näituse korralduse kulu hõlmab endas nii näituse kontseptsiooni väljatöötamist, eksponaatide loomist ja valmistamist, näituse korralduskulusid ja muid vajalikke kulusid. Näituse eksponaadid soovime kujundada selliselt, et neid oleks hiljem võimalik eraldiseisvalt teavitusüritustel kasutada. Kokku on arvestatud näituse kuluks **59 000** eurot.

Hea Töökeskkond auhinna välja andmine 3000

Hea Töökeskkond auhinna väljaandmist jätkatakse 2025. aastal. Auhinda antakse välja kolmes kategoorias- alla 50 töötajaga ettevõte, üle 50 töötajaga ettevõte ja kontorite kategooria (kus hinnatakse ettevõtteid/asutusi, kus inimesed töötavad enamuse ajast kuvariga). Hea töökeskkond auhinna kuluks on arvestatud **3000** eurot, mis sisaldab kolme trofee valmistamise, graveerimise ja transpordi kulu.

Infomaterjalide loomine ja trükkimine 120 800

II kvartalis antakse välja 2024. aasta aastaraamat, nii elektrooniliselt kui ka paberkandjal. Aastaraamatu väljaandmiseks ning sihtgrupile saatmiseks on arvestatud **9 000** eurot. Kulu sisaldab aastaraamatu kujundust, keeletoimetamist, tõlget, trükki ning saatmiskulusid.

2025. aasta jooksul antakse välja neli Tööelu ajakirja numbrit, mis ilmuvad nii elektrooniliselt kui ka paberkandjal. Tööelu ajakirja 2025. aasta maksumuseks on arvestatud **60 000** eurot.

Koostatakse ja antakse välja voldikuid erinevatel teemadel (6 tk), tööõnnetuste teemaline trükis (1 tk), öötöö teemaline onepager (1 tk) ning kleebised (3 tk). Lisaks Töökeskkonna käsiraamatu (1 tk) täiendatud trükk, mis käsitleb töökeskkonda üldisemalt, sest eelmine raamat oli suunatud koolidele. Erinevate trükiste väljaandmise kuluks on arvestatud **15 800** eurot, mis sisaldab kujundamist, keelekorrektuuri, vajadusel tõlkeid, fotode ostmist ning trükki.

Planeerime 2025.aastal osta teenusena videojuhiste/materjalide koostamise (5 tk) teemadel nagu näiteks: töökius, kaugtöö, puhkepauside ajal liikumine jms. Videojuhiste kulu sisaldab kõiki vajalikke kulusid ning selleks viiakse läbi hange eeldatava maksumusega **36 000** eurot.

Kord kvartalis antakse välja elektroonset infokirja alustavatele ettevõtetele, millega otseseid kulusid ei kaasne, va tõlkekulu, kui midagi on tekstis vaja muuta.

Tööelu portaali haldamine 15 000

Tööelu portaali on kavas tellida erinevat sisumaterjali: artikleid, teemalehti, tõlkeid, graafikuid, jooniseid, podcaste, fotosid jne, mille vorm ja sisu valitakse vastavalt aktuaalsusele ja sellele, mille järgi on tööandjate ja töötajate vajadus. Vajadusel tellitakse sisse reklaami paberkandjal, sotsiaalmeediasse (kasutame postituste võimendamiseks) või elektroonilistele pindadele, et suurendada teadlikkust Tööelu portaalist. Lisaks tõlgitakse erinevaid materjale võõrkeelest eesti keelde ning vastupidi. Tööelu portaali kuluks on arvestatud **15 000** eurot.

* + - 1. **Nõustamistegevus 41 200 eurot (tegevus 2.1.2)**

Nõustamisteenuse läbiviimiseks on arvestatud tõlke-, kütuse- ja ühiskondliku transpordi, ruumirendi, toitlustuse ning majutuse kulu, maksumusega kokku **10 100** eurot.

Konsultantide ja nõustamisjuristide töö kavandamiseks ja sõnumite arendamiseks ostetakse sisse regulaarselt nõustamis- ja konsultanditeenuse rahulolu-uuringut, mille maksumuseks on **1200** eurot.

Nõustamisjuristid ja konsultandid kasutavad oma tööks kõnekeskuse teenust. Alates koroonapandeemia algusest ei korraldata enam nõustamisjuristide vastuvõtte kodanikele ja ainukeseks viisiks otse suhelda on telefoni teel. Kõnekeskuse teenus hõlmab endas järgmisi teenuseid: tagasihelistamise funktsionaalsus, monitooringut (reaalajas ülevaate kõnekeskuses toimuvast: palju agente on sisse loginud, kes agentidest on hõivatud või järeltööl, palju kontakte on teenindamisel või ootel), statistika vaatamise võimalust (saab moodustada statistilisi andmestikke/aruandeid: kõnede arvu ja tüübi põhiselt, agentide põhiselt, gruppide põhiselt, järjekordade põhiselt, agentide tööajakasutamise põhiselt, korduvpöördumiste põhiselt jne. Aruanded on kasutaja poolt loodavad ja regulaarselt kasutatavad eeldefineeritud raportid) jms. Kõnekeskuse teenuse maksumuseks (20 kasutajale ja 2 peakasutajale) on **29 900** eurot.

* + - 1. **Koolitustegevus 12 000 eurot (tegevus 2.1.3)**

2025. aastal korraldatakse kolm töökeskkonnaspetsialistide töökeskkonnaalast koolitust, et parandada mikro-, väikese- ja keskmise suurusega ettevõtete töökeskkonda. Töökeskkonnaalane koolitus kestab 16 akadeemilist tundi. Koolituse läbinutele antakse välja kinnitus töökeskkonnaalaste teadmiste ja oskuste omamise kohta. Koolituste korraldamisega kaasnevad lektorite sõidu ja vajadusel majutuskulu, ruumi rendi ning toitlustuse kulud. Kahe koolituse kuluks on arvestatud **12 000** eurot.

* 1. **Tööinspektsiooni võimekuse tõstmine teenistujate arendamisel institutsionaalse suutlikkuse parendamisel 100 000 eurot (Tegevus 2.2)**

Tööinspektsiooni teenistujate koolitused 93 500

Tööinspektsiooni teenistujatele on planeeritud koolitused, et tõsta teenistujate pädevust, ühtlustada nende teadmisi ning kindlustada seeläbi Tööinspektsiooni põhiülesannete tulemuslik ja tõhus täitmine. Koolituskulud hõlmavad ruumide renti, toitlustust, majutust, transporti, erisoodustusmaksu, lektorite tasusid ning muid koolituse läbi viimiseks vajalikke kulutusi. Koolitused kinnitatakse 2025. aasta jaanuaris Tööinspektsiooni koolitusplaaniga.

TAT-st on plaanis toetada teenistujate individuaalset keeleõpet, mis võimaldab piiriülesesse koostöösse kaasata rohkem teenistujaid. Samuti toetatakse individuaalseid ametialaseid koolitusi, konverentsidel ja seminaridel osalemisi nii Eestis kui ka teistes Euroopa Liidu riikides, mille vajaduse üle otsustab teenistuja vahetu juht 2024. aasta lõpus läbiviidud arenguvestluse põhjal.

Kliendi rahulolu-uuring 1500

Tööinspektsioon võttis 2021. aastal kasutusele soovitusindeksi ehk kliendi rahulolu-uuringu teenuse, mida Tööinspektsiooni puhul nimetatakse järelevalvega rahuloluks. Teenuse abil saab Tööinspektsioon reaalajas juurdepääsu järelevalve tagasisidele. Tagasiside kogutakse automaatselt kõikide järelevalves osalenud ettevõtete käest kahe nädala jooksul pärast külastuse läbiviimist. Teenuse tulemuste abil saab parandada järelevalve kvaliteeti ning planeerida teenistujate koolitusvajadusi. Teenuse maksumuseks on arvestatud **1500** eurot**.**

Piiriülene koostöö 5000

Piiriülese koostöö raames toimuvad koostöökohtumised ja koosolekud erinevatel töökeskkonnaalastel teemadel üle Euroopa. TAT-i raames on kavas jätkata väljakujunenud koostööd Eesti lähinaabrite Läti, Leedu ja Soomega. 2025. aastal osaleb Eesti Baltimaade Tööinspektsioonide kohtumisel Lätis. Piiriüleste koostöökohtumiste puhul hüvitatakse Tööinspektsiooni teenistujale majutuse, transpordi, vajadusel osalustasu ning muud vajalikud kulud. Piiriüleseks koostööks 2024. aastal on arvestatud **5000** eurot.

* 1. **Infotehnoloogiliste lahenduste väljatöötamine ja arendamine 2 816 850 eurot (Tegevus 2.3)**
     1. **Otsene personalikulu 441 850 eurot (TI osa 100 000)**

Otsene personalikulu sisaldab infotehnoloogiliste lahenduste väljatöötamise ja arenduse läbiviivate teenistujate töötasu.

|  |  |  |
| --- | --- | --- |
| Ametikoht | Summa | Selgitus |
| Tööelu infosüsteemi projektijuht (Tööinspektsioon) | 58 000 | Tööelu infosüsteemi projekti juhtimine, infosüsteemi loomise ja arendamise koordineerimine ning infosüsteemi loomise ja arendamise meeskonna tegevuste korraldamine. Kokku on 2025. aastaks töötasuks koos maksudega planeeritud 58 000 eurot (täistööaja brutotöötasu kuus 2800 eurot), sisaldab 12 kuu töötasu, võimalikku palgatõusu, lisatasusid ja preemiaid. Töökoormusega 1,0. |
| Infosüsteemide peaspetsialist (Tööinspektsioon) | 42 000 | Infosüsteemide peaspetsialist osaleb infosüsteemi arenduste ettevalmistamises ning ellu viimises ning koolitab asutuse siseselt kasutajaid infosüsteemide osas. Kokku on 2025. aastaks töötasuks koos maksudega planeeritud 42 000 eurot (täistööaja brutotöötasu kuus 2600 eurot), sisaldab 12 kuu töötasu, võimalikku palgatõusu, lisatasusid ja preemiaid. Töökoormus 0,8. |
| Projektijuht (TEHIK) | 73 330 | Juhib tööde tellimise ja ajaplaani kokkuleppimist ning tööde teostamist. Kontrollib lepingu täitmise käiku ning annab arenduspoolele töödega seotud informatsiooni ja juhiseid. Kokku on 2025. aastaks töötasuks koos maksudega planeeritud 73 330 eurot, sisaldab 12 kuu töötasu, võimalikku palgatõusu, lisatasusid ja preemiaid. Töökoormus 1,0. |
| Teenusehaldur (TEHIK) | 57 155 | Teenusehaldur seisab hea keskkondade toimimise eest, juhib intsidentide lahendust. Kokku on 2025. aastaks töötasuks koos maksudega planeeritud 57 155 eurot, sisaldab 12 kuu töötasu, võimalikku palgatõusu, lisatasusid ja preemiaid. Töökoormus 1,0. |
| Arhitekt (TEHIK) | 75 487 | Arhitekt juhib tervikliku süsteemiarhitektuuri planeerimist, vastavuse kontrollimist esitatud nõuetele ja projektis defineeritud ärivajadustele. Kokku on 2025. aastaks töötasuks koos maksudega planeeritud 75 487 eurot, sisaldab 12 kuu töötasu, võimalikku palgatõusu, lisatasusid ja preemiaid. Töökoormus 0,5. |
| Süsteemiadministraator (TEHIK) | 81 958 | Süsteemiadministraator tagab töövahendite toimimise, paigaldab tarneid ja monitoorib keskkondi. Kokku on 2025. aastaks töötasuks koos maksudega planeeritud 81 958 eurot, sisaldab 12 kuu töötasu, võimalikku palgatõusu, lisatasusid ja preemiaid. Töökoormus 1,0. |

* + 1. **Sisutegevuse muud kulud** **2 245 000 eurot**
       1. **Infotehnoloogiliste lahenduste väljatöötamine ja arendamine 2 245 000 eurot**

**TAT ellu viija Tööinspektsiooni kulu 100 000 eurot**

|  |  |  |  |
| --- | --- | --- | --- |
| **Tegevus** | **Lisamärkused** | **Eelarve** | **Eelarve selgitus** |
| 5 koostöökohtumist partnerite, ettevõtete ja/või sidusgruppidega | Eesmärgiga pidada nõu nende vajaduste ja uute lahenduste üle ja/või saada tagasisidet ja/või hinnata nende rahulolu olemasoleva e-teenuse osas. Peamine fookus:   1. Ehitusobjektide järelevalve 2. Töövaidlused 3. Liidestused (Eesti.ee, RIS, MIGIS) 4. Tervisetõendidte digitaliseerimine; 5. Nutikas riskihinne | 3 000 | Sh ruumide rent, toitlustus ja sõidukulud. |
| 4 TEISi teemalist koolitust/tutvustust | TEISi tutvustavad üritused kogu süsteemi või teatud teenuste kasutamisest. Sihtrühm: TI teenistujad, tööandjad ja laiem avalikkus. | 7 000 | Sh ruumide rent, toitlustus ja sõidukulud. |
| Meedia- ja kommunikatsioonialased tegevused | Tõstmaks inimeste teadlikkust Tööinspektsiooni infotehnoloogilistest lahendustest ja aitamaks e-teenuste kasutajatel iseseisvalt teenuseid kasutada. | 59 000 | Meediastrateegia koostamise ja ellu viimise teenuse tellimine. Lisaks vajadusel sisuturundusartiklite avaldamine, juhendmaterjalide koostamine, keeletoimetuse ja tõlketeenuse kasutamine, reklaam-meenete tellimine jm. |
| 2 meeskonnakoolitust (mõttetalgud) | Tagamaks lahenduste väljatöötamisel ja arendamisel osalevate osapoolte mõttevärskus ja motiveeritus. | 10 000 | Sh tegevuse/koolitaja kulud, ruumide rent, toitlustus ja sõidukulud. |
| 2 TEISi õppereisi/kohtumist (study visits) Eestis ja/või välismaal | Heade praktikate jagamine teiste riikide Tööinspektsioonidega, TEISi süsteemi ja ka tööprotsesside tutvustamine | 4 000 | Sh kohtumise korraldamine, logistika, infomaterjalid, sõidukulud, majutus ja toitlustus. |
| TEISi kasutajate uuring | Sisaldab küsitluse läbiviimist, küsitluse tulemuste analüüsi, kasutajakogemuse laiapõhjalise hindamise suuniste koostamist, küsitlustulemuste analüüsi ja hindamissuuniste esitlust | 17 000 | Sisaldab kõiki uuringu läbiviimisega seotud kulusid. |
| **Kokku:** | | **100 000** | |

**TAT partneri TEHIK kulu 2 145 000 eurot**

|  |  |  |
| --- | --- | --- |
| **Tegevus** | **Eelarve** | **Eelarve selgitus** |
| Hooldus | 250 000 | Olemasolevate teenuste hooldus ja parendused |
| TVK | 750 000 | Töövaidluste menetlemine |
| Ehitus | 200 000 | Ehitusobjektide järelevalve mooduli arendus |
| Riskihinne | 300 000 | Nutikas, automatiseeritud riskihinne |
| Väikearendused | 645 000 | TEIS väikearendused |
| **Kokku:** | **2 145 000** | |

1. **Kaudsed kulud 224 077,50 eurot**

TAT administreerimisega seotud kulud arvutatakse ühtse määra alusel TAT otsestest personalikuludest.

TAT ellu viija Tööinspektsiooni 2025. aasta administreerimiskulud on **172 800** eurot.

TAT partneri TEHIK 2023. aasta administreerimiskulud on **51 277,50** eurot.